La ciutat demana més espais públics\nLa majoria de barcelonins reclamen més equipaments i zones verdes, a més de seguretat i millores en la mobilitat\nDesprés de la Diagonal, l'Ajuntament diu que torna a apostar pels projectes de proximitat. Aquesta és la llista que li fan arribar els veïns.\nTrinitat Vella. Seguretat i neteja\nCiutat Vella demana que tots els barris obrin les seves narcosales\nLa pressió turística i les realitats socials converteixen Ciutat Vella en un districte molt diferent de la resta. Els veïns de la part més antiga de la ciutat reclamen ambulatoris i poliesportius, com a la resta de barris, però, a més, tenen algunes reivindicacions molt específiques. Una és que la resta de districtes obrin les seves narcosales, per reduir la pressió que té el Raval. També exigeixen més fermesa a l'hora de desarticular alguns punts de venda de droga que hi ha a la zona. Als entorns de la Rambla, en canvi, demanen que es reguli la prostitució i que se solucioni el problema de la gent sense sostre, que es renovi el paviment i que es millori l'aspecte en general per poder aconseguir que la Unesco declari la Rambla Patrimoni de la Humanitat.\nDes del barri Gòtic, els veïnsfa temps que reclamen que es tanquin els apartaments turístics, ja que consideren que n'hi ha massa i que el barri pateix una invasió de turistes, especialment als mesos d'estiu. Segons els veïns, Ciutat Vella és el districte amb més apartaments turístics de tot l'Estat espanyol i necessita una atenció especial. Els veïns de la Barceloneta volen ajuda de les administracions contra l'assetjament immobiliari que practiquen algunes promotores.\nL'Eixample té problemes de trànsit i vol regular la prostitució\nAl districte més poblat de la ciutat comparteixen alguns dels problemes de Ciutat Vella. L'impacte del turisme també comporta inconvenients, però no pels apartaments, sinó per les cues que provoquen els autobusos que visiten la Sagrada Família. A més, reclamen que es reguli la prostitució, que afecta molt Sant Antoni, i que es destinin més recursos als serveis socials, a la mediació, a la immigració i a l'exclusió. Un altre problema que comparteixen amb Ciutat Vella és el dels robatoris i la falta de seguretat.\nL'impacte de les vies del tren és massa agressiu a Sants\nA l'esquerra de l'Eixample hi ha, en canvi, una de les reivindicacions més històriques del districte: el trasllat de la presó Model, previst el 2013. L'objectiu és que es traslladin els presos i s'enderroqui una part de l'edifici però mantenint el panòptic. A l'espai alliberat s'hi han d'aixecar equipaments i zones verdes. Les associacions demanen que, per incrementar l'espai lliure, s'acceleri la construcció dels equipaments que s'han de construir al solar del convent de les Germanetes i han sol·licitat formalment que no es desallotgin els okupes de la Gran Via. A Fort Pienc, necessiten més escoles i equipaments, i en tot el districte en general preocupa molt la mobilitat i la falta d'aparcaments per als cotxes.\nSants-Montjüic. L'impacte de les vies\nLes Corts vol que s'agilitin els equipaments aprovats al barri\nA Sants el cobriment de les viesdel tren continua sent una de les principals preocupacions dels veïns. L'associació veïnal fa anys que reclama a les administracions que minimitzin l'impacte dels trens al barri, sobretot ara, amb l'arribada de l'alta velocitat. Com en la majoria dels barris, des de Sants també reclamen més equipaments i zones verdes. Part d'aquesta manca d'espais s'hauria de solucionar amb la reconversió de l'antiga fàbrica de Can Batlló. En aquest gran recinte s'hi han de fer 1.615 pisos nous (630 dels quals seran de protecció oficial), el Museu Nacional d'Arquitectura i Urbanisme, un gran parc de cinc hectàrees, escoles, un equipament esportiu, residències per a la tercera edat, centres d'assistència sanitària i la nova conselleria de Medi Ambient.\nDes de l'Associació de Veïns de Sants van explicar que estan a favor de pacificar els carrers, però denuncien que arran d'aquest canvi han perdut en poc temps 190 places d'aparcament als voltants del carrer Olzinelles. La seguretat, especialment a l'Estació de Sants i al Poble-sec, preocupa molt als veïns. També al Poble-sec hi ha alguns problemes de convivència i d'incivisme.\nLes Corts. Equipaments\nEl Parc Güell i la Sedeta centren les reivindicacions gracienques\nLa reivindicació veïnal més important de les Corts és la polèmica requalificació del Miniestadi del FC Barcelona, que s'ha d'aprovar en el proper ple municipal. Aquests terrenys estaven qualificats com a equipaments per construir serveis, però, arran d'un acord entre l'Ajuntament i el Barça, finalment s'hi faran 1.624 pisos, 812 dels quals seran de protecció oficial. El club esportiu, segons l'acord, haurà de compensar la requalificació comprant un terreny a Montcada i Reixac on es construiran els equipaments que havien d'anar a les Corts. Els veïns, segons que va explicar el seu advocat, Eduard Moreno, ja han presentat les al·legacions al projecte. Un altre problema que denuncien els veïns és la lentitud amb què s'està desenvolupant el projecte de la Colònia Castells, que es remunta a l'any 1999. Des de llavors, s'intenta reallotjar al mateix barri les 210 famílies afectades per fer-hi després una gran zona verda. El pla Anglesola també va per mal camí, segons els veïns, perquè encara no s'han començat a construir els pisos on s'han d'ubicar les 20 famílies que hauran d'anar fora.\nSarrià-Sant Gervasi. Bus de barri\nA Nou Barris preocupa l'atur, l'accés a l'habitatge i els serveis socials\nEls veïns del districte més ric de la ciutat també reivindiquen. Demanen més seguretat i vigilància a la zona de les Tres Torres, que s'adaptin les voreres als vianants amb mobilitat reduïda a Vallvidrera i que millori el transport públic a Sarrià. Concretament, reclamen un bus de barri que connecti la part alta de Sarrià amb la part baixa, perquè els veïns de la zona de Manel Girona puguinanar fins al centre del nucli antic, on hi ha el mercat. A la zona de Sant Gervasi sud i al Putget torna a aparèixer la necessitat d'equipaments públics.\nGràcia. Parc Güell i la Sedeta\nUna de les principals preocupacions de Gràcia se centra en el Parc Güell. Segons els veïns del Coll-Vallcarca, l'Ajuntament vol limitar l'accés al parc per reduir l'impacte turístic. Per fer-ho caldria instal·lar uns torns i això ha posat els veïns en peu de guerra. Tenen por que a la llarga s'obligui a pagar per entrar-hi i defensen que el Parc Güell és un espai públic i volen que continuï així. Tot i que des del Districte han desmentit que vulguin fer pagar per entrar al recinte, els veïns han creat una nova plataforma i han recollit firmes.\nAl Camp d'en Grassot i Gràcia Nova la protesta també és en favor d'un espai lliure. Els veïns d'aquesta zona estan mobilitzats per evitar que es construeixin equipaments als Jardins de la Sedeta. Reclamen que aquest espai ha de continuar sent una plaça i demanen que es reformi i es qualifiqui com a zona verda. Els veïns estan a favor dels equipaments, però volen que es facin en un altre lloc, ja que la Sedeta és una de les poques places que té el barri. A la Vila de Gràcia, els veïns demanen que es retirin les reixes de la plaça de les Dones del 36 i els més joves s'oposen al tancament del Casal de Joves de Gràcia, al carrer Ros de Olano.\nHorta-Guinardó. Parc dels Tres Turons\nDes de fa temps a molts barris d'Horta-Guinardó preocupa el pla dels Tres Turons, que vol unir el turó de la Rovira, amb el del Carmel i el de la Creueta del Coll. El projecte ja està acordat, però tant l'Ajuntament com els veïns han volgut deixar una porta oberta per a futurs canvis. Segons el pla pactat, s'han d'expropiar 476 habitatges per convertir el parc en una zona verda sense habitatges.\nAl Carmel, els veïns estan recollint firmes per un centre geriàtric, i una mica més avall, a la part baixa del Guinardó, els veïns reclamen des de fa anys una escola bressol, que podria construir-se entre la travessera de Gràcia i Sardenya. Molt a prop de les antigues casernes, al Jardí dels Prínceps de Girona, els veïns volen que l'Ajuntament tregui el llac que hi ha al parc, ja que ningú l'aprofita i prefereixen espais perquè hi juguin els nens.\nNou Barris. Feina i habitatge\nA Nou Barris un dels principals problemes és l'atur. Es tracta del districte amb la renda més baixa de Barcelona. La falta de feina genera un problema econòmic i incrementa la dificultat per accedir a un habitatge. A més d'aquests maldecaps estructurals, els veïns reclamen diferents equipaments a tots els barris del districte. També hi ha una antiga reclamació que els veïns no es cansen mai de recordar: que la línia groga de metro pari a Virrei Amat. De fet, el metro ja hi passa i només caldria fer-hi una estació. A més del metro, molts punts de Nou Barris reclamen que es millori la xarxa de transport públic. A la Prosperitat, el barri més poblat de Nou Barris, reclamen un poliesportiu que ja estava aprovat per l'Ajuntament i s'oposen al tancament del Casal de Joves. A més, volen més educadors de carrer i més assistència social.\nSant Andreu. Serveis\nA Sant Andreu el que més preocupa als veïns torna a ser la manca d'equipaments. El 2005 es van pactar moltíssims serveis als terrenys que ocupaven les casernes de Sant Andreu i, per ara, només han fet l'escola i la comissaria dels Mossos d'Esquadra. Els veïns recorden que encara falta un ambulatori, amb diferents serveis sociosanitaris; una residència de gent gran, una biblioteca, un centre cívic, un poliesportiu i pisos de protecció oficial. Aquesta reivindicació és molt similar a la dels veïns de l'antiga fàbrica Fabra i Coats, on des de fa temps s'han de fer més serveis, alguns dels quals seran per a tota la ciutat. A més, els veïns demanen que el pla Sant Andreu - Sagrera,que amb l'excusa de l'arribada de l'alta velocitat ha de transformar tota la zona, hauria de preveure nous equipaments. Des del barri també estan consensuant amb el districte els límits del casc antic per protegir-lo i conservar-lo.\nSant Martí. Habitatges socials\nAls barris de Sant Martí centren els seus esforços en els equipaments que l'Ajuntament havia de fer a l'entorn de la plaça de les Glòries, just al costat de l'edifici Ona, el que l'alcalde ja ha anunciat que no farà durant aquest mandat. En aquest solar s'hi ha de fer una biblioteca, un casal de barri i un ambulatori. Els veïns també critiquen el retard en la construcció dels pisos protegits del 22@, i denuncien que les oficines i les pisos de mercat lliure sí que s'han construït de seguida. Com a Sant Andreu, al Poblenou també hi ha un projecte per delimitar el casc antic per protegir-lo i conservar-lo.


Fresno (Tolima) - Viquipèdia, l'enciclopèdia lliure\nmanquen referències, enllaços interns, etc. Millorar format...\n5° 09′ 13″ N, 75° 02′ 13″ O / 5.1536111111111°N,75.036944444444°O / 5.1536111111111; -75.036944444444\nFresno és un municipi de Tolima (Colòmbia), a 142 km d'Ibagué, la capital del Departament. Va ser fundat el 1574 per Gonzalo Jiménez de Quesada, és anomenada Carrer Real de Colòmbia. Es creu que el seu nom es deu al fet que en l'antiguitat en l'època de la conquesta es van trobar molts i diversos tipus d'arbres de Fresno dels quals en queden molt pocs. Té importants institucions educatives entre les quals sobresurten La Institució Educativa Tècnica Sant Josep, La Institució Educativa Tècnica Maria Auxiliadora i La Institució Educativa Tècnica Nena Maria, cadascuna amb la seva pròpia i única especialitat assignada pel SENA "Sistema Nacional d'Aprenentatge" i la Secretaria d'Educació del Departament Tolima; també compta amb seus secundàries com l'escola Simón Bolívar, Alt de la Creu i el Guayabo entre d'altres.\nEl territori, tot muntanyós, s'estén sobre la branca magistral de la serralada, està comprès entre les foies dels rius Guarinó i Gualí que li serveixen de línies divisòries nord i sud, respectivament. Limita al nord amb el Departament de Caldas ; al sud amb els municipis de Casabianca, Falan i Palocabildo ; a l'orient amb Marieta i l'occident amb Herveo i el Departament de Caldas. Es divideix en els corregimientos del Tablazo, La Aguadita, Sant Bernat, Aigua Clares, Campió, la serra, El Guayavo, Betània, L'Hatillo, Partides, Pedra Gran i Brises de Gualí.Té una extensió total de 208 km², s'enomena Carrer Real de Colòmbia. Compta amb sis centres poblats diferents de la seva capçalera municipal, vuitanta-tres senderes i tres inspeccions de policia.\nObtingut de «https://ca.wikipedia.org/w/index.php?title=Fresno_(Tolima)&oldid=21621171»\nLa pàgina va ser modificada per darrera vegada el 2 ago 2019 a les 08:58.


Farda (II) - Levante-EMV\nContinuant amb el propòsit d’explanar el significat de ‘farda’, ens trobem que, a més d’usar-se en referència a un tribut medieval aplicat a mudèjars i jueus, un altre dels sentits es referix als objectes que algú s’endú en un viatge, especialment les provisions per a menjar. I d’ací va passar a referir-se, de manera genèrica, al conjunt de coses poc valuoses —o totalment inútils— que se solen guardar per no tirar-les, pensant que en un futur ens podran tornar a resultar útils.\nEste ús de ‘farda’ segurament està relacionat amb ‘fardell’ (en castellà, ‘fardo’), amb què es designa la roba o altres objectes embolicats amb un mocador per a poder traslladar-los més fàcilment d’un lloc a un altre. Però l’etimologia de ‘fardell’ també és incerta. Potser és una deformació de ‘farcell’, forma que deriva de ‘farcir’, «omplir una cosa amb una altra», embotir.\nLa llengua té més preguntes que respostes. Però sovint hem tendit a considerar explicacions canòniques el que no són més que simples hipòtesis. Necessitem ancorar les nostres conviccions sobre bases fermes.


El front diplomàtic (segon acte). Escenari: Madrid\nEl president de la Generalitat, Artur Mas, va correspondre ahir a una manifestació històrica amb una declaració que, d'una vegada per totes, va esvair qualsevol traça d'ambigüitat sobre l'objectiu final de la "transició nacional" que va plantejar a l'inici de la legislatura. Mas va fer ahir seu l'objectiu de la gegantina marxa independentista, tot i que ho va voler situar en la normalitat de la reclamació d'una nació que "per poder ser demana un estat", per treure-hi, així, dramatisme.\nA partir d'avui, doncs, la política catalana entra en una nova etapa en què la pregunta a què han de respondre les forces que tenen majoria al Parlament ja no és el què, sinó el com. És en aquest context que hem de situar el discurs que avui farà el president a Madrid, que, de fet, serà el segon acte de l'obra que va començar amb la manifestació de dimarts: l'objectiu ja no serà fer pedagogia a Espanya sinó aprofitar la plataforma que li brinda la capital de l'Estat per dirigir-se als ambaixadors i als mitjans internacionals que volen conèixer de primera mà el que està passant a Catalunya i que, majoritàriament, han seguit fil per randa l'argumentari del govern espanyol que relaciona l'augment de l'independentisme amb el malestar social provocat per la crisi econòmica.\nMas vol deixar clar avui al món que el creixement del sentiment independentista de Catalunya té arrels profundes, que neixen de la frustració de veure com Espanya ignora sistemàticament totes les demandes d'autogovern, de reconeixement nacional i de millora del tracte fiscal. I que això ha cristal·litzat en el clam unànime de la Diada: la societat vol anar cap a un divorci pacífic amb Espanya. Per tant, Mas, que vol ampliar la majoria social interna, activa ja la segona fase per la construcció d'un estat propi, que consisteix a convèncer el món que una Catalunya independent no és una amenaça per a ningú ni un focus d'inestabilitat. És hora, doncs, de començar a guanyar complicitats internacionals.\nLa tranquil·litat de poder créixer enfortit pels resultats


HGH Thailand - Ansomone 100 IU Somatropin HGH a Tailàndia\nAnsomone 100 IU Somatropina HGH (ampolles 10)\nPreu regular 9,000.00 ฿ Surt\nRecombinant Hormona de creixement humà per a la injecció\n(Somatropina / HGH, origen rDNA)\nAnhui Anke Biotechnology (Group) Co, Ltd\nAnsomone® és una espècie de formulació esterilitzada i liofilitzada d'hormona de creixement humà recombinant (HGH) amb aminoàcids 191, derivada de l'enginyeria E. coli, i és idèntica a l'hormona de creixement natural en la seqüència d'aminoàcids i l'estructura de tres dimensions. Ansomone® està indicat per a la insuficiència del creixement a causa de la deficiència endògena de l'hormona del creixement (GHD) i la malaltia de Turner o la insuficiència renal. Ansomone® es pot utilitzar per curar la ferida de la cirurgia o ferida cremada i té un bon efecte en la preservació de l'envelliment humà. Les nostres plantes de fabricació de Ansomone ® estan certificades per GMP Standard per sFDA.\nNom genèric: hormona de creixement humana recombinant per injecció.\nNom comercial: Ansomone®\nComposició en vigor: hormona de creixement humana recombinant.\nAnsomone® exerceix les mateixes accions de l'hormona endògena del creixement humà. Pot estimular la proliferació i la diferenciació del condròcit de l'epifisi, estimular el creixement de les cèl·lules matricials del cartílag, estimular la proliferació i la diferenciació de l'osteoblast; així s'accelera la velocitat de creixement de la línia i millora l'ample de l'epifisis. Ansomone® pot promoure la síntesi de proteïnes en tot el cos; invertir l'equilibri negatiu del nitrogen causat per la ferida i la cirurgia; corregir la hipoproteinemia a causa d'una infecció greu o hepatocrosis; estimulen la síntesi de la globina immune i la proliferació de limfadenoides, macròfags i limfòcits, millorant així la capacitat de resistència a la infecció; estimulen la proliferació de col·lagenocits, fibroblastos i macròfags en llocs de cremada i cirurgia, per tant, acceleren la cicatrització de la ferida; promoure la síntesi de cardiocitos, així millorar la contractilitat cardíaca i reduir el consum d'oxigen cardíac; regular el lipometabolisme, per tant, disminuir el nivell de colesterol sèric i lipoproteïnes de baixa densitat; insuficiència del complement o deficiència d'hormona del creixement, regulen la lipometabolisme dels adults, osteometabolisme, funció cardíaca i renal.\nS'ha informat que l'efecte farmacològic igual podria aconseguir-se mitjançant administració subcutània (sc) o intramuscular (MI). Tot i que sc pot portar una concentració més elevada de GH en plasma, IM podria també produir el mateix nivell IGF-l. L'absorció de GH és relativament lent, Cmax sovint es produeix a les 3-5 hores després de la injecció. L'eliminació de GH és a través del fetge i el ronyó, la vida mitjana de l'aclariment és d'unes 2-3 hores. La GH no excretada excretada a la urea és gairebé inconmensurable. Tots els GH en el sistema circulatori existeixen com una forma complexa amb proteïnes d'unió GH que fan que la vida mitjana de GH sigui prolongada.\nAnsomone ® està indicat per al fracàs del creixement dels nens a causa de la deficiència d'hormones del creixement endogeni (GHD).\n- Greix ardent\n- Construcció de l'exercici i el cos\n- Elevació de l'estat d'ànim\n- Augment de la funció cerebral\n- Funció immune superior\n- Protecció cel·lular\n- Millora el colesterol Prodfile\n- Curació més ràpida de ferides\n- Augmentar el Llibre sexual\n- Augmentar la densitat òssia\nQuan es recomani la injecció d'aigua esterilitzada XNUMx ml al llarg de la paret de l'ampolla, remeneu el vial amb un moviment giratori suau fins que el contingut quedi completament dissolt i no es tregui violentament.\nLa dosi recomanada de Ansomone® per al tractament del fracàs del creixement dels nens és 0.1 ~ 0.15IU / kg administració subcutània diària durant 3 mesos a 3 anys. El règim de teràpia podria ser modificat segons el suggeriment dels metges experimentats.\nLa dosi recomanada de Ansomone® per al tractament de la cremada greu és 0.2 ~ 0.14IU / kg administració diària per sota subcutani durant setmanes 2.\nL'hormona del creixement pot causar hiperglucèmia transitòria; es pot recuperar a mesura que l'administració va procedir o va finalitzar.\nLes reaccions adverses es van produir en uns quants nens d'estatura curta 1% en l'assaig clínic. Les reaccions adverses comuns inclouen un lleu dolor, entalliment, turgència al voltant del lloc d'injecció i edema perifèric, artralgias. Totes aquestes reaccions adverses es van produir a l'inici del tractament, i van ser temporals i tolerables. L'administració de dosi de llarg termini i alt de rhGH pot desenvolupar els anticossos en pocs pacients. Tanmateix, la concentració d'anticossos rarament podria arribar a ser tan alt com 2 mg / L que podria afectar l'eficàcia terapèutica.\n1. Ansomone® no s'hauria d'utilitzar en pacients l'epífisi de la qual s'havia tancat.\n2. Ansomone® no s'ha d'utilitzar en pacients amb càncer amb neoplàsia activa. La teràpia amb GH s'ha de suspendre si es desenvolupa evidència de neoplàsia.\n3. Ansomone® no s'hauria d'utilitzar en pacients en estadi d'escapament agut amb infecció greu.\n1. La teràpia amb rhGH s'ha de realitzar en pacients amb diagnòstic de GHD exactament diagnosticats amb l'assessorament de metge experimentat.\n2. Per als pacients amb diabetis, la dosi de fàrmacs anti-glucurè s'hauria d'ajustar durant la teràpia amb rhGH.\n3. Per als pacients amb GHD que van ser causats per encefaloma o ferida encefàlica, s'hauria de seguir de prop el progrés i la possibilitat de recaure en possibles malalties.\n4. Per als pacients amb deficiència d'ACTH, la dosificació d'ATCH s'hauria d'ajustar perquè l'efecte de millora del creixement de rhGH podria inhibir-se mitjançant l'ús simultani d'ACTH.\n5. La funció de la glàndula tiroïdal s'ha de provar regularment perquè hi ha hipotiroïdisme clínic en alguns pacients durant la teràpia amb rhGH. Per a aquests hipotiroides, la suplementació de la tiroide és necessària per assegurar els efectes terapèutics de la rhGH.\n6. S'ha de tenir cura si es produeix la claudicació durant la teràpia rhGH, ja que els pacients que pateixen malalties del sistema endocrí (incloent GHD) tenen una tendència que les seves plaques epiphèsiques del fèmur són relativament fàcils de separar.\n7. L'hormona de creixement pot conduir a l'estat d'insulina, s'ha de prestar atenció si es presentés una menor intolerància a la glucosa.\n8. No prengueu una dosi excessiva de rhGH, una vegada que l'administració de rhGH amb sobredosis pot causar baixos nivells de sucre en la sang i ha aconseguit un alt nivell de sucre en la sang. L'administració de rhGH a llarg termini pot provocar acromegàlia.\n9. El lloc d'injecció sovint hauria de variar en cas de lipoatrofia.\nEMPLEAT DE MUJERES EMBARCADES I INFERMERIA\nNo es recomana a les dones embarassades i d'infermeria que acceptin la teràpia rhGH.\nLa resposta a la rhGH de nens és similar a la dels adults en farmacologia, toxicologia i farmacocinètica, la rhGH és segura per a l'ús pediàtric.\nLa resposta a la rhGH de pacients d'edat és similar a la dels adults en farmacologia, toxicologia i farmacocinètica; la rhGH és segura per a ús geriàtric.\nINTERACCIÓ DE LES DROGAS\nLes respostes a la teràpia amb rhGH poden ser inhibides per glucocorticoides, de manera que la dosificació d'hidrocortisona seria inferior a 10 ~ 15mg / m2 de la superfície corporal durant la teràpia rhGH.\nL'ús simultani d'esteroides no andrògens durant la teràpia rhGH pot accelerar la taxa de creixement.\nEncara no hi ha cap informe sobre la dosi de rhGH; No obstant això, la dosi pot causar algun efecte secundari, com ara la hipoglucèmia al principi, després de la hiperglucemia. La dosificació a llarg termini amb rhGh pot provocar acromegàlia.\nXUUMX IU / Vial\nMantingui a 2 ~ 8 ° C lluny de la llum. Es recomana la solució reconstituida barrejada amb aigua esterilitzada per injecció a 2 ~ 8 C per a 48 hores, no es congeli.


Acompanyament Respectuós i Emprenedoria Conscient - Espai Mima'm\nAcompanyament Respectuós i Emprenedoria Conscient\nLa Formació Petit Mima’m neix de la voluntat de compartir la nostra experiència en la creació, direcció, gestió i sostén de l’Espai “Petit Mima’m, Criança Respectuosa”.\nPetit Mima’m és un espai d’Acompanyament Respectuós i Amorós a Infants de 0-3 anys i a famílies que desitgin viure la criança amb aquesta mirada.\nA conseqüència del nostre model de conciliació familiar i laboral, creiem fermament en la necessitat d’espais d’acompanyament amorosos i conscients amb aquesta etapa vulnerable i sensible de la vida (0-3 anys).\nHem gestat aquesta formació amb molt d’amor amb l’objectiu de compartir experiències, realitats i situacions que hem viscut i transformat en aquests 6 anys de camí, no sempre fàcil, com a projecte.\nEs tracta d’una formació que facilita eines per acompanyar sentint-te acompanyada, des de l’autoconeixement i la connexió amb la nostra autenticitat.\nUna formació amb contingut pedagògic i que facilita eines pràctiques per emprendre, crear i sostenir el teu propi projecte d’acompanyament.\nLa formació consta de 6 seminaris (amb contingut teòric i vivencial) dividits en tres blocs fonamentals: la Figura de l’Acompanyant, els Infants i les Famílies i, el tercer i últim, la vida del Projecte.\nL’Equip Humà i Professional que ens acompanyarà en aquest viatge, són persones Meravelloses i de referència, conscients, amb Projectes Personals en diferents àmbits i amb un objectiu comú: mirar i cuidar la vida amb Amor, Respecte i Consciència. Algunes d’elles són: Elisenda Roig, Carlota Sala (Ninyacolorita), Mar López, Elisenda Pascual (Acompanyament Familiar), Núria Alsina (Espai Mima’m), Romina Pérez (Tetaaporter), Arantxa Molina (Petjades), Helena Pérez (Escoleta dels Encants), Neus Estrada, Mamen Conde, Helena Rocanín i Marta Camacho (Espai Mima’m).\nDurant tota la formació oferim l’acompanyament en espais de cura i de tutoria per part de l’Equip Petit Mima’m, per tal d’acompanyar els moviments que puguin sorgir, dubtes i inquietuds personals o dels mateixos seminaris.\nTambé oferirem la possibilitat, voluntària, de realitzar pràctiques a l’Espai Petit Mima’m per poder experimentar i vivenciar el contingut de la Formació in situ.Finalment, oferirem la posibilitat de continuar caminant al vostre costat i acompanyant-vos en la creació del vostre Projecte personal, si és el cas, un cop finalitzada la formació.Al finalitzar la formació, es fa entrega d’un Certificat d’Assistència i Capacitació per les hores y continguts realitzats. Tots els seminaris disposen del seu dossier amb el temari.


El Port de Tarragona tanca l’accés pel Moll de Reus\nEl tancament és una mesura per assegurar els serveis essencials\nEl tancament de l'accés al Moll de Reus és una mesura per assegurar els serveis essencials PORT DE TARRAGONA\nDilluns, 16 Març 2020 21:05\nEl Port de Tarragona segueix desplegant les accions del seu Pla de Contingències COVID-19 per tal de garantir el funcionament normal de les instal·lacions portuàries. Entre les accions del Pla, hi ha un conjunt de mesures per assegurar el funcionament dels serveis essencials.\nEn aquest sentit, el Port ha procedit a tancar l’accés pel Moll de Reus per tal de poder reforçar, en cas necessari, l'accés principal per l’Eix Transversal. Aquesta mesura temporal permetrà optimitzar els efectius humans en uns moments en què la prioritat del Port està fixada en la seguretat i la salut de les persones i en el correcte funcionament del Port.\nL'Arxiu de Cambrils demana la col·laboració ciutadana per documentar la crisi del coronavirus\nEs suspenen les obres de reurbanització de la ctra. Dr. Robert del Vendrell\nLa residència de gent gran Cambrils Suite demana material de protecció


Greus enfrontaments i diversos ferits després d'una marxa d'ultres a Virgínia - Regió7 :: El Diari de la Catalunya Central\nGreus enfrontaments i diversos ferits després d'una marxa d'ultres a Virgínia\nSupremacistes blancs i grups antifeixistes han protagonitzat incidents a Charlottesville\nep 12.08.2017 | 20:52\nGreus enfrontaments i diversos ferits després d'una marxa d'ultres a Virgínia Reuters\nAlmenys quatre persones que formaven part d'una manifestació antifeixista han resultat ferides en ser atropellades aquest dissabte per un cotxe a la ciutat de Charlottesville, escenari de fortes tensions en les últimes hores per una cancel·lada marxa de supremacistes blancs, segons ha confirmat la Policia local a la cadena CBS.\nLa Unió Americana per les Llibertats Civils (ACLU) havia verificat prèviament en el seu compte oficial de Twitter, les imatges de l'atropellament, efectuat segons testimonis per un turisme platejat que es va obrir pas entre els manifestants a tota velocitat, abans de col·lisionar contra una camioneta.\nCharlestonville es troba ara mateix sota estat d'emergència pels forts enfrontaments entre grups supremacistes blancs i neonazis contra integrants de moviments d'extrema esquerra.\nEls supremacistes s'havien concentrat per protestar contra l'enderrocament de l'estàtua del general confederat Robert I. Lee i símbol de l'era esclavista del Sud d'Estats Units, tal com havien ordenat les autoritats de la ciutat.\nAlmenys una persona ha resultat detinguda al final d'aquests enfrontaments, dissolts per la Policia antidisturbis.


Femarec participa al BizBarcelona\n29/05/2018 17:00:43 , Barcelona\nAmèlia Clara, presidenta de Femarec, participarà en una conferència a la Fira BizBarcelona. La seva ponència s’emmarcarà a la sessió “Els centres especials de treball sense ànim de lucre, un soci empresarial per tenir impacte social”, que tractarà sobre com col·laborar empresarialment amb centres especials de treball (CET) sense ànim de lucre genera impacte social, tot creant i consolidant llocs de feina per a persones amb discapacitat. S’explicaran diferents formes per col·laborar amb els CET i bones pràctiques de col·laboració i desenvolupament d’idees empresarials conjuntes.\nEn la seva intervenció, Amèlia Clara explicarà el cas d’èxit del Centre Especial de Treball de Femarec. Després d’una breu explicació sobre la trajectòria de l’entitat, se centrarà en explicar la fructífera col·laboració entre el CET i l’empresa Daba, distribuïdora de Nespresso a diversos països del món, i que és un exemple paradigmàtic de l’economia circular. El missatge clar de la ponència serà que contractar serveis amb Centres Especials de Treball és un bon negoci per a les empreses.\nBizBarcelona és una fira organitzada per Barcelona Activa que ofereix conferències, sessions de networking, punts d’assessorament, tallers i un mercat de finançament per a pimes i emprenedors. Se celebrarà els dies 30 i 31 de maig al recinte de Montjuïc i hi participaran 289 ponents.\nTags: Centre Especial de Treball,integració laboral,serveis CET,gestió de residus,discapacitats,CET,responsabilitat social,aportació,discapacitat,malaltia mental,


A Cubus Immobiliària també t'oferim assessorament tècnic en temes d'arquitectura.\nProjectes d’obra nova (d’habitatges)\nEls nostres serveis també tenen una gran experiència en habitatges de nova construcció, tant unifamiliars com plurifamiliars.\nEn habitatges unifamiliars escoltem les necessitats i somnis dels nostres clients per adaptar-los a l’entorn i la topografia escollida per ells. Estudiem les millors solucions tècniques i constructives per aconseguir habitatges sostenibles i eficients.\nEn habitatges plurifamiliars posem a disposició del promotor la nostra experiència i coneixements de mercat immobiliari d’Olot i comarca per estudiar en cada cas les opcions de configuració de tipologies d’habitatges més adients per obtenir el millor producte comercial ja sigui per venda o per lloguer.\nRealitzem el projectes complets d’edificació, des del estudis previs fins al projecte executiu, amb la tramitació completa del projecte de cara a l’Administració.\nEstats d’amidaments complets per poder tramitar pressupost amb diferents industrials. Perquè un bon projecte amb un bon procediment d’adjudicació és la garantia perquè l’obra no es desviï econòmicament al final del procés.\nAmb una direcció d’obra amb un seguiment exhaustiu. Certificats finals d’obra i revisió de certificacions d’obra executada.\nEls nostres serveis tècnics tenen una experiència de més de 1.800 projectes en reformes i rehabilitacions d’habitatges unifamiliars, plurifamiliars, masies i locals comercials per tal d’adaptar-los a les noves necessitats, fer-los més confortables i adaptats als nous requeriments tècnics i normatius actuals.\nAssessorem i plantegem estratègies per reformar edificacions velles o immobles deshabitats, estudiant les seves propostes, ja sigui per llogar o per vendre, perquè coneixem en cada cas les millors sortides de mercat de cada zona d’Olot i comarca.\nGestionem tots el permisos i llicències, i estem al corrent dels ajuts o subvencions a què pot optar cada obra dels diferents organismes públics locals, comarcals, provincials i autonòmics per a rehabilitacions de façanes, supressió de barreres arquitectòniques, col·locació d’ascensors…\nProjectes de canvi d’ús (de local o oficina a habitatge)\nActualment alguns espais de planta baixa així com alguns entresols i plantes primeres tenen la condició de local i es volen transformar en habitatges. Des dels nostres serveis tècnics us podem tramitar i assessorar sobre la viabilitat d’aquest canvi, consultant en la normativa local si aquest canvi és possible i si el local compleix els requisits mínims d’habitabilitat que la normativa estableix.\nMillora i transformació dels habitatges\nUna gran part dels habitatges actuals tenen algunes mancances que afecten a la funcionalitat i al confort.\nEls nostres serveis tècnics, a partir d’una inspecció i anàlisi, us assessoraran per millorar i transformar els diversos espais interiors que conformen els habitatges, les façanes, les cobertes, els tipus de materials, les instal·lacions per obtenir un millor confort, uns espais més saludables i energèticament més eficients.\nAccessibilitat (col.locació d’ascensors – plataforma elevadora)\nLa majoria dels edificis d’habitatges construïts abans dels anys 70 no disposen d’ascensor. Els nostres serveis tècnics ofereixen un servei personalitzat des de la ubicació de la plataforma elevadora o ascensor fins a la realització del projecte i la direcció de l’obra.\nSostenibilitat – Immoble Saludable\nPer ser respectuosos amb el medi ambient és necessari dissenyar i rehabilitar els edificis perquè siguin el màxim de sostenibles, saludables i confortables. Alhora, cal disminuir el consum energètic i les emissions de CO2.\nPer aquest motiu és molt important el disseny dels espais i dels edificis, un bon aïllament a les façanes, cobertes, tancaments i paviments, unes bones instal·lacions, així com la utilització de materials respectuosos amb la salut i el medi ambient.\nEls nostres tècnics ofereixen un servei integral des del disseny, la realització del projecte i l’execució de l’obra, per obtenir la solució que s’adapti millor a cada client.


El cap de servei emèrit de Pneumologia de l'Hospital del Mar i del Grup de recerca en Miogènesi, inflamació i funció muscular de l'Institut Hospital del Mar d'Investigacions Mèdiques és un dels catorze experts convidats a participar-hi. El Dr. Joaquim Gea, cap de servei emèrit de Pneumologia de l'Hospital del Mar i del Grup de recerca en Miogènesi, inflamació i funció muscular de l'Institut Hospital del Mar d'Investigacions Mèdiques (IMM), ha estat un dels dos experts internacionals, i únic europeu, convidat a participar en l'elaboració del document de consens de l'Asociación Colombiana de Neumología y Cirugía del Tórax, sobre el seguiment i tractament dels pacients que han superat la COVID-19.\nMés informació "El Dr. Joaquim Gea assessora l’Asociación Colombiana de Neumología y Cirugía del Tórax en l’elaboració d’un document de consens sobre el seguiment dels pacients post-COVID-19"\n19/11/2021 - Informació institucional\nDoble reconeixement a l’Hospital del Mar de la Sociedad Española de Investigación Ósea y Metabolismo Mineral\nL'entitat ha concedit una beca de recerca clínica a un projecte liderat pel Dr. Xavier Nogués, cap del Servei de Medicina Interna. També ha reconegut com a millor publicació de l'any, un estudi liderat per l'Hospital del Mar i l'Institut Hospital del Mar d'Investigacions Mèdiques. La Sociedad Española de Investigación Ósea y Metabolismo Mineral (SEIOMM), ha concedit la Beca FEIOMM 2021 de recerca clínica a un projecte liderat pel Dr. Xavier Nogués, cap del Servei de Medicina Interna de l'Hospital del Mar i director del Programa de Recerca Clínica Translacional de l'Institut Hospital del Mar d'Investigacions Mèdiques (IMIM). L'anunci es va fer en l'últim congrés de l'entitat, celebrat a Vitòria-Gasteiz del 27 al 29 d'octubre.\nMés informació "Doble reconeixement a l’Hospital del Mar de la Sociedad Española de Investigación Ósea y Metabolismo Mineral"\n18/11/2021 - Nota de premsa\nMés informació "Validació in vitro d’una combinació d’antibiòtics per fer front a un bacteri resistent a tots els tractaments"\nMés informació "Determinen per primera vegada diferències entre dones i homes en la gravetat en una malaltia pulmonar"\nActivar una molècula present a la membrana dels limfòcits NK (Natural Killer cells) els fa resistents als mecanismes immunosupressors dels tumors de mama HER2 positius i potencia la seva acció antitumoral La combinació dels tractaments habituals en el càncer de mama HER2 positiu amb fàrmacs que actuen sobre aquesta molècula en limfòcits NK podria augmentar-ne l'eficàcia clínica. Aquest fet obre la porta a explotar una nova via per al tractament d'aquest tipus de tumor amb immunoteràpia Ho demostra un estudi col·laboratiu liderat per investigadors de l'Institut Hospital del Mar d'Investigacions Mèdiques, que publica la revista Cancer Immunology Research\nMés informació "Demostren la utilitat d’una nova diana terapèutica en el tractament amb immunoteràpia d’un dels càncers de mama més agressius"


T'expliquem com menjar carxofa - Ametller Origen\nCom s’ha de menjar una carxofa?\nLa carxofa és el cap floral comestible de la carxofera, una planta que brota únicament a l’hivern i que ens dona aquesta hortalissa de temporada tan famosa i nutritiva. No obstant això, sovint sorgeix el dubte de com s’ha de menjar una carxofa, perquè les fulles de fora són dures, mentre que, a mesura que ens acostem al cor són més tendres. A continuació t’expliquem quina és la millor manera de menjar-te-la, les formes més fàcils i ràpides de cuinar-la i els nutrients que t’aporta. Continua llegint!\nCom es menja una carxofa cuita?\nTant si l’has preparat a la brasa, com al microones, les primeres fulles de la carxofa les has de menjar amb les mans, mossegant la part més carnosa de la fulla, que és la inferior, i deixant l’altra part, més fibrosa, a un costat. A mesura que et vagis acostant al cor, veuràs com les fulles són molt més tendres i ja podràs menjar-te-les amb els coberts. Perquè et facis una idea, és com una flor. Imagina que vas traient els pètals amb les mans, d’un en un, i vas menjant la part més tendra.\nCom cuinar una carxofa amb 10 minuts?\nSembla mentida, però és totalment real. Pots cuinar unes delicioses carxofes en només deu minuts al microones. Encara no t’ho creus? Mira aquest vídeo!\nAltres maneres de cuinar aquesta hortalissa\nA la brasa, confitades, arrebossades. Si una cosa bona té la carxofa és que és molt versàtil i es pot preparar de moltes maneres diferents i et pot servir d’acompanyament d’una gran varietat de plats. Vols saber com preparar-les a la brasa? El nostre xef Cintet t’ho explica aquí:\nCom et comentàvem, les carxofes confitades també són ideals i molt senzilles de preparar. Apunta!\nNeteja les carxofes i treu-ne les primeres fulles i la tija.\nTalla-les i posa-les dins d’una olla i cobreix-les amb oli d’oliva verge.\nDeixa-les a l’olla a baixa temperatura durant una hora i mitja o dues.\nDeixa-les refredar. Guarda-les en un pot amb l’oli per damunt.\nSi prefereixes unes carxofes cruixents, les arrebossades són la teva opció. Així es preparen:\nDe nou, neteja-les, treu-ne les fulles exteriors i talla-les.\nBat un ou i afegeix-hi farina. Submergeix els trossos de carxofa.\nPrepara una paella amb l’oli calent i fregeix les carxofes.\nUna vegada estiguin fetes, posa-les damunt d’un paper de cuina per absorbir una mica l’oli i ja estan llestes per consumir.\nFont de fibra: són una verdura rica en fibra, que ajuda al teu trànsit intestinal i cuida la teva microbiota.\nPotassi i fòsfor: el primer t’ajuda al funcionament normal del sistema nerviós i dels músculs, mentre que el segon contribueix al funcionament normal dels ossos i les dents. Perquè te’n facis una idea, una ració de carxofes cobreix el 20% de la ingesta recomanada de fòsfor per a un adult.\nConté vitamina A i del grup B.\nPer què les carxofes donen gasos?\nHas de saber que les carxofes són una de les hortalisses que més gasos produeixen, pel seu elevat contingut en fibra. De totes maneres, els gasos no són dolents, però sí que poden resultar molestos. Per això, et recomanem no abusar-ne, és a dir, per molt que t’agradin les carxofes és millor menjar-ne poques sovint, que moltes en un mateix àpat. Una altra opció per disminuir els gasos produïts és prendre una infusió digestiva després d’haver menjat. Ja veuràs com t’ajudarà!\nPer què es posen negres les carxofes?\nDe la mateixa manera que passa amb altres fruites i hortalisses, com la poma o l’alvocat, les carxofes també s’oxiden i per aquest motiu es posen negres. Això passa quan les tallem i l’oxigen entra en contacte amb l’aliment. Però no et preocupis, perquè es poden consumir igualment i també es pot evitar. T’expliquem com!\nPrimer de tot has de tenir una llimona. A continuació pots o fregar els trossos de carxofa amb llimona o bé afegir unes gotes de suc de llimona a l’aigua que utilitzis per netejar-les. Això sí, si no et passis de temps perquè poden quedar amb una mica de gust de la llimona.\nTroba les millors carxofes de temporada i collita pròpia a Ametller Origen. Gaudeix d’aquesta verdura i tots els seus beneficis.


La capacitat d’oferir un servei integral de desenvolupament i fabricació de solucions claus en mà.\nUN DELS CENTRES DE REFERÈNCIA A EUROPA PER A LA FABRICACIÓ DE PROTOTIPS, SÈRIES CURTES I MITJANES\nAmb seu a Manresa (Barcelona), Oliva Torras Industrial disposa d’unes instal•lacions de més de 30.000 m2 d’alta capacitat productiva i equipades amb tecnologia punta per a la fabricació de sèries curtes i mitjanes de productes de base metàl•lica. Per les seves dimensions i equipament és un dels centres de fabricació de referència a Europa dins la seva categoria.\nDins el model de negoci del grup, resultat de la tradició com a fabricants i d’un procés de diversificació de les activitats, completa la cadena de valor de cadascuna de les unitats proporcionant la capacitat d’oferir un servei integral de desenvolupament i fabricació de solucions claus en mà.\nALTA CAPACITAT PRODUCTIVA\nLa capacitat de resposta és un factor clau en el mercat industrial, molt dinàmic i canviant. Per satisfer aquesta exigència, Oliva Torras Industrial disposa d’un extens equip de persones, experts en industrialització, planificació, compres, subcontractació, producció i logística. La infraestructura tecnològica productiva, dimensionada i automatitzada, completa els recursos necessaris per respondre a la demanda de qualitat, flexibilitat i agilitat.\nSeguint l’evolució tecnològica en fabricació metal•lúrgica i amb la voluntat d’oferir un elevat estàndard de qualitat, Oliva Torras ha estat pionera, des dels seus inicis, en incorporar tots els avenços que han transformat la fabricació de components de base metàl•lica en una indústria d’alta precisió.\nVETLLANT PER LA QUALITAT, EL MEDI AMBIENT I LA SEGURETAT\nTotes les operacions es duen a terme en el marc d’un Sistema de Gestió de Qualitat basat en la norma UNE-EN ISO 9001, un Sistema de Gestió Ambiental basat en la norma UNE-EN ISO 14001 i un Sistema de Gestió de la Seguretat i la Salut en el treball.\nLA GESTIÓ DEL CANVI, LA DIVERSIFICACIÓ I LA COMPLEXITAT.\nLa diversificació de les unitats de negoci del grup, emmarcades en sectors altament tecnològics, amb terminis de lliurament curts i en mercats molt competitius que exigeixen solucions personalitzades, ha impulsat la transformació del centre productiu tradicional, orientat a la producció, cap a un sistema completament orientat al producte i al client.\nINNOVANT EN SISTEMES PRODUCTIUS\nAquesta transformació ha fet que conceptes com la flexibilitat, la gestió i l’organització hagin pres un paper rellevant per incrementar la productivitat, optimitzar les operacions i millorar la qualitat dels productes.\nRAPIDESA, FLEXIBILITAT I EFICIÈNCIA EN EL SERVEI\nLa implantació progressiva d’una organització de la producció en cèl•lules de treball QRM (QuickResponseManufacturing),actualment en curs, ha permès un major grau d’especialització en cada producte i un òptim nivell de qualitat derivat d’aquesta especialització.\nCAMÍ DE LA INDÚSTRIA 4.0\nL’aplicació de les darreres innovacions en sistemes de planificació de la producció i recursos, la gestió visual i l’explotació de la informació, configuren un centre productiu amb visió de futur, focalitzat en la innovació i la millora contínua.


Club Atletisme Ondara: El Camí dels Bandolers, 4t edició 15-05-2016\nAquest diumenge es va celebrar a Senija la 4ª edició de El Camí dels Bandolers, la prova de muntanya, que en la seva modalitat de 22kms és molts dura, ja que té quasi 1.300 metres positius de desnivell i uns desnivells negatius, també molt durs. Si a tot això li sumem el calor que ja està començant a fer, la converteixen en una cursa molt dura!\nDoncs en aquesta prova teníem a dos titans, Javi Valera i Pau Peretó! Tots dos realitzaren una gran cursa, aplegant a meta en 3h11minuts i 3h38, respectivament. En les posicions 29 i 71, de quasi 140 participants.\nPau i Javi entrant a meta.\nClassificacions Senija ACÍ!\nEn la modalitat de 12k, que en realitat eren 15kms, també tinguérem participació del Club, Carol Hernández aconseguí aplegar a meta en 3ª posició Sènior Femení, aconseguint un nou podi en proves de muntanya.\nFinalitzà en 1h51 minuts en la posició 48 dels 130 participants d'aquesta prova.\nCarol, 3ª Sènior Femení.\nNo oblidem que aquest dissabte 21 de maig torna el Circuit a Peu Marina Alta, amb l'aniversari de la prova de Pedreguer! 25 edicions porten ja els nostres companys i veïns i fins allí anirem a recolzar-los!!!\nEvidentment, encara vos podeu inscriure en la web de SOMESPORT, ACÍ!!!\nSalut a tots i fins dissabte!\nPublicat per ondaracorre el 16.5.16


HORT VIU Horticultura Ecològica: setmana del 27 de juny al 3 de juliol\nHem tornat d'un descanset a la platja i haurieu de veure com s'han fet els carbassons... una mica més i ens fan fora de l'hort! Esperem que tingueu bona imaginació per fer-ne moltes receptes.\nTotes les plantes s'han beneficiat d'aquesta caloreta i s'han obert una pila de flors noves, incloses onagres i equinàcies, girasols... totes aixequen els pètals ben amunt i diuen visca el solstici d'estiu!! Les mongeteres ja floreixen també i això vol dir que ben aviat en collirem els fruits... Així doncs ens tocarà començar l'horari d'estiu i venir ben d'hora, amagar-nos després de dinar i tornar a sortir al tombar la tarda, perquè no hi ha barret que aguanti aquesta solera.\nParlant de solera i solanàcies, els tomàquets deuen estar al caure, i aquesta setmana tenim un excedent de pebrots verds i vermells i també moltes taronges de suc que vam demanar per error, així que us els oferim ben baratets perquè marxin i ens deixin lloc a les neveres pels carbassons, carbassons i carbassons. Us n'envio una foto de les flors, de les darreres d'en Joan.\nfoto de flors de carbassó, de Joan Pujol Creus\nEns vindran bé els consells sobre com fer conserves que vam aprendre dimarts passat al curs de La Guixa. Demà és l'últim dia i a part de fer un repàs general tot explicant-los als nous mentors de l'hort com l'hauran de dur, vam quedar que portaríem cadascú alguna coseta per pìcar. Jo provaré de fer la coca de remolatxa i xocolata... mmmm Recordeu també els que vingueu demà al curs que vam dir que si volieu deixar alguna cosa allà per deixar-hi la vostra empremta i algun bon pensament, podria ser qualsevol cosa com ara una pedra, petxina, penjoll, cinta... el que se us passi pel cap.\nPel que fa a la verdura, les caixes duen pastanaga, porro, ceba tendra, carbassó, cogombre, bròquil, remolatxa i enciam. Us passo la recepta de coca de remolatxa i cacau de la Maite, inspirada en la de la Lauren, que de boca a orella i paladar en paladar hem anat tastant aquests dies i és una delícia.\nSi algú en vol excedents o complements, tenim:\nPebrots verds i/o vermells a 3.5€/kg\nBledes (normals o de colors) a 1€/manat (aprox 700g)\nEnciams escaroler i meravella a 1.2€/unitat\nRemolatxes a 1.70€/kg\nCarbassó a 1.50€/kg\nFeu la comanda de VERDURA ECOLÒGICA fins dijous migdia pels de Centelles i Manlleu. Dijous vespre baixarem a Centelles i divendres matí a l'Espai Solidari de Manlleu. També podeu recollir-ho a l'hort qualsevol dia, si ens ho feu saber abans.\nFORMATGES ECOLÒGICS (podeu demanar-ne qualsevol i també els frescos*, aquesta setmana diuen que sí que vindran):\nComanda d'OUS DE PAGÈS —de l'Àvia—, L'alimentació de les gallines és natural (restes de verdura, blat de moro i blat) i tenen accés a l'exterior però el gra no és ecològic; comandes fins dijous al migdia:1'50€ 1/2 dotzena; 3€ la dotzenaComanda de FRUITA ECOLÒGICA quan més aviat millor, anotem comandes fins esgotar existències:\nTaronja sucosa a 1,74€/kg\nAlbercocs (a partir de dijous matí) a 3,5€/kg\nPoma Golden 1,70€/kg(dj)\nPlàtans de Canàries 2,85€/kgPera Conferència 2,70€/kg (dj)\nSíndries per encàrrec\nUs recordem que aquest diumenge és primer de mes i com a tal tindrem portes obertes a l'hort a les 12h del migdia. Més info al bloc!\nDavid, Nia i Mimawww.hortviu.blogspot.com\nPublicat per HORT VIU Agricultura Ecològica a 13:10\nsetmana del 20 al 26 de juny\nFesta de Comerç Just i Consum Responsable\nLa Salut de l'Hort


Tinc els findes lliures, però no tinc pla per al que ve!, Current News a regio7\nCatalunya Central Actualitat\nTinc els findes lliures, però no tinc pla per al que ve!\nMoltes persones treballen de dilluns a divendres i tenen el cap de setmana lliure. Aquests dies són esperats amb ànsia per ells, ja que són l'únic moment de la setmana que tenen per desconnectar de la rutina i fer alguna cosa diferent.\nI és que dissabte i diumenge no són dies per quedar-se al sofà assegut sense fer res sinó per buscar els cc abiertos hoy i profitar per realitzar qualsevol activitat disponible. Almenys així pensen moltes persones, que busquen una activitat diferent per al seu temps lliure. Però, què es pot fer al cap de setmana per aprofitar al màxim aquests dies?\nQuina millor moment que el cap de setmana per anar a comprar!\nMolts gaudeixen especialment del cap de setmana anant a fer compres. Es pot tractar de roba, complements, o bé qualsevol tipus d'article que guardi relació amb una afició que es tingui.\nPer sort, molts centres comercials obren els dissabtes i els diumenges, per la qual cosa aquests poden aprofitar aquest dia per dedicar-se a aquesta activitat, que dóna la possibilitat també de prendre un menjar fora de casa.\n¿I què tal practicar una mica d'esport?\nA altres persones els agrada més aprofitar el cap de setmana per practicar una mica d'esport. Sens dubte, sempre que les condicions del temps acompanyin, aquests dies són ideals per fer una bona ruta de senderisme, o bé dedicar-li una estona a un esport.\nEn tot cas, és molt bona idea treure una estona cada un d'aquests dos dies per pegar-se una bona caminada. D'aquesta manera es contraresten els efectes d'una vida que de vegades obliga les persones a ser bastant més sedentàries del que resultaria desitjable.\nAprofitar per anar a un parc natural, al zoo o a un parc temàtic\nSortir a respirar una mica d'aire pur realment no té preu, així que, què millor dia que un dissabte o un diumenge per visitar un parc natural, i delectar-contemplant els seus paisatges. Els amants de la natura podrien passar hores i hores gaudint com nens amb un pla com aquest.\nEls que necessiten una mica més d'acció, tenen la possibilitat d'anar a un zoològic i interactuar en la mesura del possible amb els animals. I si encara es vol més, què millor que visitar un parc temàtic? Una activitat d'allò més divertida que es pot fer en família.\nEts un cuinetes? ¡Demostra-ho amb els teus millors plats al cap de setmana!\nHi ha qui gaudeix especialment de la cuina. Aquestes persones poden dur hores buscant receptes a la xarxa, i pensen com podrien donar-los la volta una mica o aportar algun ingredient nou per donar-li el seu toc més personal.\nAquells que tinguin aquesta afició, tenen en el cap de setmana tot el temps que necessiten per donar curs a la seva imaginació, i preparar els seus millors plats. Sorprendre a la família o els amics amb una preparació espectacular pot ser d'allò més gratificant per a aquestes persones.


Munté: "Espero que duri més de cinc mesos"\nMunté aposta per una legislatura llarga: "Espero que duri més de cinc mesos"\nDefensa la legitimitat de Puigdemont i afegeix: "Hi ha un president, que és Quim Torra"\nBarcelona 19 de de maig del 2018. 11:22\nLa presidenta del PDECat i candidata del partit a les municipals de Barcelona, Neus Munté, ha apostat per un Govern estable i una legislatura llarga a Catalunya: "Espero que duri més de cinc mesos".\nHo ha dit en una entrevista a Europa Press després que l’expresident Carles Puigdemont constatés que la legislatura és excepcional i que el president Quim Torra pot convocar eleccions d’aquí cinc mesos si l’Estat no canvia d’estratègia amb l’independentisme, si bé després va afegir que esgotar el mandat seria el millor senyal que les coses agafen la via de la democràcia.\n"Espero que sigui una legislatura més llarga que curta, si bé és cert que no tot depèn de nosaltres ni de la nostra voluntat; per tant, no hem d’obsessionar-nos com sí que hem fet altres vegades amb els terminis i amb les dates", ha defensat Munté.\nLa dirigent del PDECat confia en una legislatura que permeti "fer coses, i per poder impulsar accions i mesures interessants ha de durar".\nMunté va ser consellera de Presidència al Govern de Carles Puigdemont, tot i que no va ser cessada amb l’article 155 perquè havia deixat el càrrec tres mesos abans: "Una de les coses que hem après és que no ens podem fixar uns terminis tan asfixiants com hem fet altres vegades".\n"Aquest va ser un error important, deixar-nos portar per la màxima del 'tenim pressa', ja que les presses no sempre funcionen quan has d’anar reforçant una majoria, fent molta pedagogia i compassant molt bé els passos també amb el ritme que la ciutadania reclama", detalla.\nUn altre error de l’independentisme, segons el seu parer, va ser pecar d’ingenuïtat i creure el Govern central quan deia que "si no hi havia violència es podia parlar de tot".\nI afegeix que des de la Generalitat s’han comès errors que s’han reconegut però, en canvi, des de l’Estat se n’han comès molts altres d’enorme gravetat que en cap cas no s’han admès ni s’ha demostrat cap mena de voluntat per reparar-los.\nEntre el que considera errors comesos per l’Estat, cita, per exemple, no acceptar que un 80% de la societat catalana vulgui un referèndum pactat i respondre al procés independentista amb "judicialització, persecució judicial, amenaces, ús de la força i repressió".\nSobre la possibilitat que al Govern de Quim Torra hi pugui haver consellers a la presó o a l’estranger, Munté ha avalat la voluntat de voler restituir el Govern de Puigdemont: "La restitució és imprescindible en un moment en què necessitem reafirmar la nostra dignitat".\nAra bé, remarca que nomenar consellers que són a la presó o a l’estranger ha de ser "perfectament compatible amb la necessitat que el Govern i, per tant tots i cadascun dels departaments, es posi a treballar de manera immediata per recuperar el temps perdut i reparar els efectes del 155".\n"Segur que s’haurà pensat en fórmules que permetin aquesta doble via. El conseller encapçala el departament, però als departaments hi ha un gran engranatge perfecte" en els nivells inferiors, ha precisat.\nTambé comparteix que es vulgui restituir Carles Puigdemont, però remarca que "hi ha un president, que és Quim Torra i que exercirà com a president" amb tot el suport del PDECat.\n"Considerem legítim el president Puigdemont i forma part de la necessària restitució treballar perquè pugui tornar a ser el president de la Generalitat; dit això, Quim Torra és el president i cal donar-li total suport", afegeix.\nPreguntada per si una fórmula per restituir Carles Puigdemont seria insistir en la reforma de la Llei de la Presidència –suspesa pel TC– o bé modificar el reglament del Parlament, ha valorat: "Aquesta via s’ha treballat, s’ha arribat fins on s’ha pogut, però ha quedat molt clara quina era la intenció de la majoria del Parlament".\nMunté defensa que Quim Torra ha de parlar amb el president Mariano Rajoy sense línies vermelles: "Té tot el dret de voler situar sobre la taula un conjunt de temes que compten amb un suport majoritari a Catalunya i que ha configurat un determinat Parlament que l’ha investit".\n"Davant d’una oferta de diàleg no hi pot haver limitacions sobre el que es vol parlar" i el Govern de l’Estat ja ha demostrat massa vegades que la seva oferta de diàleg no és sincera perquè veta els temes sobiranistes, ha lamentat.\nPDECat Neus Munté Quim Torra


El principal problema d’ ‘Algo muy gordo’ és la seva publicitat enganyosa: motivada per la vessant còmica del seu protagonista, Berto Romero, s’ha venut com una comèdia quan en realitat no ho és. Ens trobem davant d’una arriscada ració de cinema experimental que, tot i el seu ben intencionat punt de partida, fracassa estrepitosament.\nAquesta mescla de realitat i ficció té un greu handicap, està plantejada com un pseudodocumental però el resultat final és un etern making of d’un film que no acaba de realitzar-se. Reconeixent que té la seva gràcia que tots els intèrprets facin de si mateixos, començant per un omnipresent Berto Romero, i passant pel mateix director del film (un Carlo Pardial que no convenç davant de la càmara), Carolina Bang, Carlos Areces i un Javier Botet que, com ell mateix indica, per primer cop no interpreta un monstre com ha fet pràcticament en totat la seva filmografia en títols com ‘Rec’ o Alien: covenant entre d’altres. A tots els roba el protagonisme un Miguel Noguera que des del seu suposat rol de convidat acapara l’atenció amb les seves particulars aparicions en pantalla.\nEl making of de qualsevol film té com a premisa bàsica ser curt i concís, habitualment amb una durada aproximada d’uns 20 minuts, aquí ens trobem davant d’una mecànica que s’allarga durant més d’una hora de metratge provocant l’absolut avorriment de l’espectador, desconcertat per allò que està veient. Així quan finalment arriba la pel·lícula ‘real’ amb la desaparició del seu director i fins al seu encertat desenllaç, malgrat guanyar en interés ja és tard: l’espectador està esgotat i només està pendent del rellotge desitjant que s’acabi el despropòsit.\nEn definitiva, ens trobem davant d’un film inclassificable. Una pel·lícula fallida: sense sentit, lenta i pobre que desaprofita les enormes possibilitats que ofereix la sempre interessant mescla de realitat i ficció, premisa que, en canvi, ha donat peu a excel·lents propostes com la magistral ‘V.O.S’ de Cesc Gay (2009) per citar algun exemple.\nPrevious Post: « Oro\nNext Post: Feliz día de tu muerte »


CASTELLFOLLIT DE LA ROCA, A LA GARROTXA - Sortir amb nens\nExcursions amb nens » Sortides culturals amb nens » CASTELLFOLLIT DE LA ROCA, A LA GARROTXA\nSobre una cinglera basàltica\nCastellfollit de la Roca és un dels municipis més petits en extensió de Catalunya amb menys d’1km2 de superfície.\nÉs també un dels més fotografiats ja que el poble s’assenta sobre una cinglera basàltica de 50 metres d’alçada i gairebé un quilòmetre de longitud.\nSi visitem el poble, des del mirador natural podrem observar les valls dels dos rius: el Fluvià i el Toronell.\nLa plaça-mirador Josep Pla es troba la barri vell on moltes de les cases que hi ha estan construïdes amb pedra volcànica.\nA banda d’unes increíbles vistes a la plaça hi ha l’església de Sant Salvador, un edifici que s’ha refet en diverses ocasions i que és d’estil renaixentista tardà.\nTé un campanar de planta quadrada amb obertures a cada banda i coronat per una teulada casquet adornat amb petites pilastres. Es conserva una finestra romànica tardana i diversos carreus de basalt reutilitzats.\nEl Museu exposa els estris d’ús quotidià en la cuina i l’alimentació tradicional catalana. Hi ha tota classe d’eines utilitzades en els darrers 150 anys per a l’elaboració de la carn, velles màquines, fotografies i diorames. Hi ha un punt de vendai de degustació de productes artesans.\ndies feiners de 9:30 a 13:30 i de 16 a 20 hores\ndies festius de 9:30 a 14 hores i de 16:30 a 20 hores\nCrta. de Girona, 10\nCastellfollit de la RocaLa Garrotxa\nEn cotxe:Des de Barcelona: Agafeu la E-15 fins a Girona i després la C-66 fins a Besalú i seguiu per la N-260. Un altre camí és per la C-17 fins a Ripoll i la C-26.Des de Girona: C-66 fins a Besalú i la N-260Des de Figueres: Agafeu la N-260Des d'Olot: Agafeu la N-260\nLlegeix tambéVOLCÀ DE SANTA MARGARIDA SANTA PAU LA FAGEDA D'EN JORDÀ BESALÚ\nsortides culturals amb nens OLOT


Lisboa | Elena Embuena\n9 Desembre 2010 eembuena\nAquests dies els he passat a Lisboa i, encara que sembli mentida, no he pogut connectar-me perquè m’ha resultat força complicat.\nHe intentat conèixer una mica una ciutat que trapitjava per primera vegada. Sí, he estat pràcticament a l’altra banda del món i apenes conec el país veí. Només havia estat a casa d’una amiga a Porto i ara a Lisboa.\nEn principi, mirant el mapa pensava que no seria gens complicat visitar-la, perquè en tot moments pots tenir la referència del Rio Tejo. Però, és clar, per a una persona com jo que el sentit de l’orientació no és precisament la millor virtut i que té de model Barcelona (Mar-Tibidabo-Llobregat-Besòs), Lisboa resulta fàcil però no tant, ja que els carrers van pujant i baixant vagis en la direcció i sentit que vagis; amb la qual cosa, quan et puges a l’autobús o al tramvia, aviat has perdut el Nord.\nRes que no es pugui resoldre preguntant a qualsevol vianant, perquè la gent es super amable i està disposada a donar-te explicacions d’on anar i com anar-hi. Una meravella.\nEl centre de la ciutat està aviat vist si només pretens visitar les quatre coses més anomenades: La Praça de Comèrcio, molt àmplia amb la seva façana al riu i els porxos que l’envolten; el Castelho de Sao Jorge, amb magnífiques vistes i baixant passar per la Sé, que està bé de conèixer però que per a mo no té un encant especial; els miradors i els elevadors, com el de Santa Justa, que permeten superar els desnivells dels carrers i contribueixen a no entendre com és que puges verticalment i acabes en un lloc diferent.\nDesprés agafes el tramvia nº 15 i es pot anar a veure la Torre de Belém, molt curiosa perquè està ficada dins el mar; de camí es pot veure el Monumento dos Descobrimentos i és imprescindible aturar-se i entrar a veure el Monasterio dos Jerónimos, impressionant la construcció, els sostres, l’església i, encara que sigui pagant, val la pena entrar al claustre.\nA partir d’aquí ja es pot començar a caminar pels carrers i anar veient els edificis, la gran quantitat d’esglésies, les places, les botigues o bars antincs i els milers de racons que tenen un sabor especial.\nLlàstima que la visita a Lisboa l’he fet sota la pluja i el mes de desembre que els dies són molt curts, llavors difícilment pots gaudir de la mateixa manera. Sortosament hi ha molts museus per visitar i, quan el temps no acompanya, també és una bona opció.\nPer exemple l’Oceanogràfic que es va construir per a l’Exposició Universal del 1998, de la qual encara en queden pabellons i la magnífica estació de tren-metro-autobús, és un bon lloc per passar-hi una bona estona.Així com per tot aquells carrers tan nous de la ciutat, vora mar.\nTambé val la pena anar al Museu d’Art Modern, que està dins de la Fundació Calouste Gulbenkian, rodejada de jardins molt acollidors. Realment he gaudit molt i potser algun dia escriuré coses sobre les obres d’artistes que no coneixia i que he tingut l’oportunitat de veure i que m’han agradat. La part de la colecció Gulbenkian no és per a mi tant interessant, tot i que la Fundació com a tal sí que té projectes molt engrescadors, relacionats amb la música i infants i joves del barri amb situació de marginalitat.\nHi ha moltes ciutats properes que val la pena visitar i que són de fàcil accés des de Lisboa en tren de rodalies o bé regionals; però això serà un altre dia.\nRecomanació final: Aneu-hi en primavera!!!!!!!!!!!!!!!!


El València confirma el fitxatge de Denis Cheryshev fins al 2022\nPublicado 12/7/2019 17:18:10CET\nEl València CF ha confirmat aquest divendres que ha formalitzat l'acord pel qual l'internacional rus Denis Cheryshev es vincula amb l'entitat valencianista fins a juny de l'any 2022, amb una clàusula de rescissió de 80 milions d'euros.\nEl passat 29 de juny, el València CF i el Vila-real CF aconseguien un principi d'acord per al traspàs al conjunt 'xe' del migcampista de 28 anys, que ja va jugar en l'equip de Mestalla en qualitat de cedit la passada temporada.\nEls valencianistes abonaran sis milions d'euros per a fer-se amb la totalitat dels drets del jugador. Encara que no ha sigut indiscutible per a Marcelino García Toral, Cheryshev ha jugat 43 partits i ha anotat tres gols la passada campanya, quan va arribar com a cedit a la capital del Túria després d'haver fet un gran Mundial.\nAixí, va contribuir a assegurar la plaça de Lliga de Campions del seu equip després d'acabar quart en LaLiga Santander i a la històrica consecució de la Copa del Rei.\nEl rus va jugar mitja temporada en el València, a préstec del Reial Madrid, en el curs 2015-16, abans de ser adquirit pel Vila-real, que anteriorment també li havia tingut com a jugador cedit pel quadre blanc.


“Buscant la llum” de Ramon Moscardó a La Galeria | Bonart\n“Buscant la llum” de Ramon Moscardó a La Galeria\nRamon Moscardó (Barcelona, 1953) practica una pintura de la quotidianitat. La seva obra recull, com a postals, vistes i panoràmiques de les ciutats per on transita habitualment (Barcelona, París, Venècia, Nova York, Los Angeles), paisatges marítims (principalment de Cadaqués, el seu lloc de residència i creació des de fa una vintena d’anys) i interiors (bars d’aquí i d’allà on, posem per cas, una parella parla animadament, baix l’atenta mirada d’un cambrer atabalat, i algú dret a la barra es pren una copa).\nConrea un art costumista, se serveix d’escenes i localitzacions que caça al vol. Diu que té una gran memòria visual però, per si de cas, sempre du paper i llapis per no oblidar res d’allò que veu, d’allò que viu i que acabarà traslladant al llenç. En aquest procés creatiu, Moscardó s’agafa a la realitat, però l’embelleix, idealitza les figures i millora els espais recreats. “Salvant totes les distàncies –reconeix–, jo faig com Canaletto feia amb Venècia, col·locant les coses allà on convé o recordes i no on potser realment són”. Cada una de les seves pintures –especialment els interiors de cafès– funcionen talment com un relat. Moscardó no escatima detalls i, tirant d’un cert barroquisme, carrega l’escena amb informació per tots els racons, planteja accions en diferents plans i inclou objectes mig amagats que conviden a una contemplació lenta i a revisitar l’obra a la recerca d’una nova història. La seva pintura destil·la optimisme, són quadres coloristes i lluminosos on tot es mostra perfecte.\n“Faig una pintura fàcil d’entendre i divertida de fer, una pintura propera”, afirma com a lema, just abans de lamentar-se que ja no queda quasi ningú que pinti la ciutat on va néixer. L’artista, vinculat a la Sala Parés des de fa prop de quaranta anys, és un habitual de La Galeria de Sant Cugat del Vallès, on exposa regularment en individuals i col·lectives des del 1999. La mostra, Buscant la llum, que aplega una vintena d’obres realitzades al llarg dels darrers mesos –principalment vistes urbanes i interiors unificats per una paleta cromàtica càlida i aparcant, en aquesta ocasió, el blau de les marines empordaneses– es pot veure des del 13 de gener del 2017 fins a finals de febrer.\nA la imatge, Cadaquñes de Ramon Moscardó.


Qui som - El Miragall\nEl Miragall. Butlletí d’informació municipal de l’Ajuntament de Castelló (Ribera Alta)\nElmiragall.org és un diari digital que naix l’1 de gener de 2016 amb l’objectiu clau i fonamental de vertebrar el Poble de Castelló (Ribera Alta), de ser una veu diferent, independent i participativa que contribuïsca al canvi social. Això és, fer ús del periodisme 2.0 a través de les noves tecnologies de la informació i de la comunicació, que en ple segle XXI ens permeten a la vegada parlar de nosaltres els castelloners, i connectar-nos directament amb la resta del món.\nElmiragall.org és el nou diari digital del Poble de Castelló (Ribera Alta), editat per El Miragall. Els continguts del diari s’estructuren i divideixen en set grans àrees de gestió: Regidoria de Tic i Festes Regidoria de Cultura i Joventut, Regidoria de Comerç, Mercat, Cementeri i Salut Publica, Regidoria de Agricultura, Medi i Educació Regidoria Esport i Participació Ciutadana, Regidoria de Servei Socials i Politiques d'Igualtat Regidoria de Personal, Hisenda i Urbanisme; i tres de participació: Ciutadania, Associacions i Premsa.\nPer fer-ho, el diari s'ha dotat d'un equip de voluntaris amb nocions de periodisme i de noves tecnologies per tal de facilitar regularment informacions d'interès castelloner a l'audiència amb la màxima qualitat i immediatesa.\nCom a mitjà nascut a l'era d'Internet, per a elmiragall.org la innovació és una constant que forma part de la columna vertebral del projecte. Tenim la voluntat per continuar sent capdavanters al mateix temps que treballem per explotar al màxim les possibilitats d'interacció i de participació dels lectors i de l’àmbit associatiu castelloner on tenen cabuda tot tipus d’associacions, ONGs, federacions i societats cíviques.\nLa línia editorial de elmiragall.org es basa en la defensa i exigència de quatre valors essencials: els drets humans, la pau i la no-violència, el respecte per la natura i el medi ambient i la cultura, llengua, patrimoni i història castelloneres, riberenques i del País Valencià. El mitjà pretén arribar a una part de l'opinió pública castellonera, conformada pels lectors en digital, que es situen ideològicament en la defensa de l'estat del benestar social, els serveis públics bàsics, les polítiques econòmiques alternatives a les neoliberals, la sostenibilitat ambiental i els valors propis del territori i del país.\nDes de la seua inequívoca vocació de servei públic, elmiragall.org vol ser una eina d'anàlisi i informació, a més, d’un camí cap a la dignitat del poble castelloner. També pretén contribuir en l'imparable dinamisme d’internet elaborat en la nostra llengua i a l’enriquiment del sistema comunicatiu valencià.\nCorreu electrònic general: info@elmiragall.org\nCorreu de la redacció: redaccio@elmiragall.org\nButlletí d’informació municipal de l’Ajuntament de Castelló (Ribera Alta)\nTel. 96 2450100 - 658 847 163\n46270-Vva. de Castellón (Ribera Alta - València)


Visites combinadas Catedral + Museo Bíblico + Capilla de San Pablo\nUna galeta és un fitxer de text inofensiu que s’emmagatzema en el seu navegador quan visita gairebé qualsevol pàgina web. La utilitat de la galeta és que el web sigui capaç de recordar la seva visita quan torni a navegar per aquesta pàgina. Encara que molta gent no ho sap les cookie es porten utilitzant des de fa 20 anys, quan van aparèixer els primers navegadors per a la World Wide Web.\nQuè NO ÉS una cookies?\nEn històric trieu una configuració personalitzada per l’historial.


L'associació Cuina Pirinenca de Cerdanya ha visitat i tastat el Solsonès - Regió7 :: El Diari de la Catalunya Central\nL'associació Cuina Pirinenca de Cerdanya ha visitat i tastat el Solsonès\nLa tòfona de la comarca i Cardona, el porc ecològic DPagès i els ganivets Pallarès han estat les tres principals parades del recorregut\nanna pujol 26.01.2018 | 23:38\nA dalt de Busa, aprenent sobre el cultiu de la tòfona adlsolcar\nA dalt de Busa, aprenent sobre el cultiu de la tòfona\nEl Solsonès ha promocionat la tòfona, el porc ecològic DPagès i els ganivets Pallarès entre els membres de l'associació Cuina Pirinenca de la Cerdanya, en una visita desenvolupada aquesta setmana que ha servit per teixir futures col·laboracions entre les dues comarques veïnes.\n«La tòfona és molt desconeguda al Pirineu, i aquí és un dels nostres productes estrella», explica el tècnic de l'Agència de Desenvolupament Local de Solsona i Cardona, Carles Pujol, responsable del programa Producte d'Aquí, per conèixer productes agroalimentaris i agroecològics del territori, a més de comerços i restauradors.\nLa visita va començar amb un esmorzar de forquilla al Racó, a Solsona, abans de pujar a la serra de Busa. Allà, l'Associació de Productors de Tòfona de Catalunya i el tofonaire Pere Muixí van explicar als restauradors el cultiu i la collita de la tòfona, així com les diverses qualitats i les maneres d'evitar possibles enganys a l'hora de triar-ne i comprar-ne. Seguidament, Laia Coma i Roger Vilaginés, del restaurant solsoní Mare de la Font, van desenvolupar receptes amb la tòfona com a principal protagonista.\n«L'Agència de Desenvolupament Local de Solsona i Cardona treballa de prop amb l'associació de productors de tòfona per donar-li més visibilitat», va continuar Pujol, que va afegir que és vital que els productors tofonaires parlin amb els restauradors per tal que sàpiguen ben bé què compren.\nL'associació Cuina Pirinenca de Cerdanya es defineix com «un grup de restauradors compromesos amb el territori i la qualitat en tots els sentits». Al Solsonès hi han vingut onze membres de l'entitat, concretament, els responsables dels restaurants El Tiró (Alp), la Fonda de Cal Fuxet (Arànser), Ca la Núria (Bellver), Cal Jet (Ger), Cerdanya EcoResort (Prullans), l'Hotel Park (Puigcerdà) i Cal Tor-ru (Bolvir).\nDesprés del dinar, els visitants van anar a la granja certificada de producció de porc ecològic DPagès, on Marta Borràs i Martín Ezpeleta els van explicar el seu projecte. Tant DPagès com la següent parada, la ganiveteria Pallarès, van ser dues peticions de l'associació pirinenca, ja que «n'havien sentit parlar i volien conèixer les empreses des de dins», segons Pujol.\nPel que fa a la coneguda ganiveteria solsonina, el tècnic de l'Agència de Desenvolupament Local va afegir que «per treballar el producte de proximitat calen bones eines a la cuina, i aquí també en tenim de proximitat». A partir d'ara, «s'està parlant de possibles accions al Pirineu, per tal d'obrir línies de col·laboració i seguir fent coneixences, teixint xarxes i creant vincles entre territoris i professionals», conclou Pujol.\nAquesta setmana, l'Agència també ha estrenat la cistella de la cistelleria solsonina La Palmera, que recorrerà conferències, xerrades i trobades desenvolupades a la comarca i també a fora, per «donar a conèixer el producte local del Solsonès en una cistella que també està creada per productors locals, artesans i tradicionals», van explicar responsables de l'Agència de Desenvolupament.


Sant Feliu escalfa motors per Sant Jordi amb una setmana molt literària - Fet a Sant Feliu\nSant Feliu escalfa motors per Sant Jordi amb una setmana molt literària\nEs faran presentacions de llibres cada dia i arrenca la Setmana per la Llengua\nDilluns, 16 d'abril de 2018 14:15h\nLa Diada de Sant Jordi cau enguany en dilluns, d'aquí a una setmana, i a Sant Feliu es viurà la tradicional jornada intensa de llibres i roses a la Plaça de la Vila. Per anar preparant l'ambient, aquests dies s'han organitzat presentacions de llibres i altres actes literaris. La primera va ser divendres passat, amb el llibre Sant Feliu desaparegut, que a partir de dimecres també es podrà veure en format exposició a l'Arxiu Comarcal del Baix Llobregat. Avui dilluns comença la Setmana per la Llengua, l'inici d'un munt d'activitats fins el 29 d'abril. Però, a més, durant la setmana es presentaran llibres de temàtiques diverses a Sant Feliu. Fem un repàs de les properes presentacions, que us poden ser útils si voleu agafar idees per Sant Jordi:\nPresentacions per tots els gustos cada dia de la setmana\nLa primera presentació d'aquesta setmana serà avui dilluns a les 19h a la Biblioteca Montserrat Roig, amb la presentació del poemari Solcs, de Joana Raspall, amb il·lustracions de Conxi Rosique, publicat per l'Editorial Gregal. A l'acte hi participarà Vicenç Villatoro.\nDimarts arriba Terra de ningú. Perspectives feministes sobre la independència, un llibre col·lectiu amb contribucions de feministes i activistes LGTBI que explora les relacions entre els feminismes i la independència. L'acte l'organitza el CDR Sant Feliu i hi participaran Maria Rodó de Zárate, Marta Jorba i Marina Sánchez Cid, autores del llibre. La presentació serà dimarts a les 19h a l'Ateneu Santfeliuenc.\nEn una línia temàtica diferent, dimecres a les 19h a l'Ateneu Santfeliuenc es presentarà Un tweet para cada día el darrer llibre del santfeliuenc Joan Zapatero.\nI per al públic infantil també hi ha opcions, el mateix dimecres a les 19h a la Biblioteca Montserrat Roig es descobrirà el llibre Juegos para crecer feilzmente.\nDijous serà el torn de la novel·la Postmortem. Más allá de la muerte, que la jove escriptora santfeliuenca Lea Gelabert presentarà dijous 19 a les 19h a l'Ateneu Santfeliuenc.\nI diumenge a les 19h al Palau Falguera es presentarà el llibre Dies que duraran anys, de Jordi Borràs, en una revetlla de Sant Jordi organitzada per ERC Sant Feliu.\nPropostes de tota mena per la Setmana per la Llengua\nA més de les presentacions de llibres, durant la setmana es fan més actes vinculats amb el món literari. Emmarcats en la Setmana per la Llengua, dimarts a les 19h a Les Tovalloles es farà la xerrada “Per què Pompeu Fabra va ser el seny ordenador de la llengua catalana?”, amb D. Paloma, lingüista i professor universitari, i dijous a les 19h a la Biblioteca Montserrat Roig arriba el recital La mirada violeta. Marçal i Roig, dedicat a les escriptores M. Mercè Marçal i Montserrat Roig, amb la cantautora Meritxell Gené i la poeta Aina Torres.\nTambé es farà el lliurament de premis del concurs literari de Sant Jordi, dijous a les 17.30h a la Sala Ibèria, i la representació de la Llegenda de Sant Jordi, per part de Calaix de Sastre, dimecres a les 18.30h a la Plaça La Salut.\nAquestes són algunes de les activitats més destacades de la Setmana per la Llengua, podeu consultar-le totes a l'agenda de Fetasantfeliu.


Annexos convocatòria persones ocupades 2019-2021 | Servei d'Ocupacio\nAnnexos convocatòria persones ocupades 2019-2021\nResolució del director del SOIB de 15 d’abril de 2019, per la qual s’aproven els annexos corresponents a la convocatòria de subvencions amb l’objecte de finançar especialitats formatives adreçades prioritàriament a treballadors ocupats (SOIB Formació per a Ocupats) pel període 2019-2021.\nANNEXOS Accions formatives per a Programes de Formació Transversal i Programes de Formació dirigits a Autònoms i Economia Social – CONVOCATÒRIA SOIB OCUPATS 2019-2021\nEs publiquen les accions formatives que es podran sol·licitar per desenvolupar els Programes de formació transversal i els Programes dirigits a treballadors autònoms i d’economia social en el marc de la convocatòria de 2019-2021.\nHi ha tres llistats, un per cada tipus d’accions formatives. Per a accedir, clicau damunt la paraula del que volgueu consultar:\nMòduls formatius de certificats de professionalitat.\nEspecialitats formatives no conduents a certificats de professionalitat del Catàleg d’especialitats del SEPE.\nEspecialitats formatives específiques per a persones ocupades que provenen de la base de dades de la FUNDAE.\nCada especialitat te un nivell de prioritat: 1 (prioritat baixa) o 2 (prioritat alta).\nANNEXOS Accions formatives per a Programes de Formació Sectorial – CONVOCATÒRIA SOIB OCUPATS 2019-2021\nEs publiquen els llistats amb les accions formatives que es podran sol·licitar per desenvolupar els Programes de formació sectorial en el marc de la convocatòria de 2019-2021.\nHi ha deu àmbits sectorials. Per a cadascun hi ha diferents llistats, un per cada tipus d’accions formatives.\nPer a accedir, clicau damunt la paraula del que volgueu consultar:\nEspecialitats formatives no conduents a CP\nHoteleria i joc:\nServeis administratius, finances i assegurances:


TENIM GANES DE COMENÇAR LA TEMPORADA 2020-2021, SAPS PER QUÉ?\nPer què hem ampliat el nostres blocs de treball donant-li importància a factors tant importants com la educació, la gestió emocional i la salut!\nI com ho farem? Rodejant-nos del millor equip i professionals!\nEn educació ens ajudaran la Ingrid Barragan i en Marc Ticó, ambdós mestres de primària i educació física i membres de la família de l’Escoleta! Ens han redactat un fantàstic dossier de treball que ens anirà molt bé per aplicar-lo internament! Aprenem a educar amb els millors consells dels professionals!\nPel que fa a la gestió emocional, ens ajudarà la Dari Muñoz, experta en educació emocional. Ens formarà a tot l’equip tècnic de l’Escoleta i ens ha preparat tota una sèrie de dinàmiques que ens ajudaran a entendre les emocions i compartir-les, si s’escau! Tenir la sort de compartir moments a la natura, fa que tot floreixi més i que sigui més intens! Anem a valorar-ho per que som uns privilegiats!\nI per últim, la principal novetat és la salut, al marge de prendre consciència del COVID 19, hem de saber que la salut i l’esport van de la mà. En aquest bloc ens ajudarà en Josep Santos ( infermer atenció primaria ICS institut català salut ABS Bàscara). Des de la seva supervisió ens donarà totes les pautes de les mesures de seguretat pel COVID 19 i, aprendrem a tenir uns hàbits saludables que ens sumarà molt en el nostre dia a dia. A l’Escoleta ens cuidarem tots plegats!\nCom veieu, ja podeu saber alguns motius del per què tenim tantes ganes de compartir moments amb vosaltres!\nCom ja sabeu seguirem amb el pla esportiu que Tribike trainer ens ha preparat, una planificació adaptada pel grup d’edat i vinculada amb les millors Apps per tal de tenir tot recollit i digitalitzat. Ja sabeu que el camí a seguir el trobem en el nostre lema: “l’essencial no és córrer ràpid, és saber córrer per la vida”


Camipèdia | El Camí- pàgina 18\nCalendari de festes de Santa Eugènia\nFira Agrícola i Ramadera, mostra de cuina i concurs d’ aviram autòcton de les Illes Balears. Abril. Festes Patronals i Mostra de Teatre de Santa Eugènia. Finals de juliol i principis d’agost. Mercat, dissabte de matí al carrer Escoles.\nEl nom del llogaret prové de les cavitats que es troben pels voltants. Algunes d’aquestes són coves artificials prehistòriques i actualment moltes de les coves són utilitzades com a magatzems, cotxeries, galliners i estables. En aquest llogaret hi trobam una sèrie de cases importants, com les de Can Matet...\nRoda la mola, de Paco Muñoz\nRoda la mola, roda el molí. una loca fina i un barral de vi... Roda la mola, roda el molí i el viure roda per dins de mi. EI cor no troba aquell blat fi sembrat a l’hora de fer camí. Roda la mola, roda el molí; farina nova del meu destí, On és la mola del vell mol...\nEls Cossiers d’Algaida\nEl ball dels Cossiers és d’origen incert, però ja està documentat al segle XIV. El grup de dansaires està conformat per una dama, sis cossiers i un dimoni que al so del flabiol i el tamborino executen diversos balls. Acompanyats també per les xeremies dansen les bombes, una dansa processional; l’...\nCalendari de festes d'Algaida\nSant Honorat. 16 de gener, patró d’hivern. Danses dels Cossiers. Festes de Sant Jaume. Del 19 al 26 de juliol, patró d’estiu. Danses dels Cossiers. Fira. Octubre. Dissabte abans de sant Lluc. Fira tradicional. Mostra de Comerç Just i Iniciatives de Cooperació. Mostra d’artesania de les illes...\nCalendari de festes de Campos\nSant Julià i Santa Basilissa. 9 de gener, patrons del poble. Sant Blai. 3 de febrer, festa en el llogaret del mateix nom. Fira de Maig. Segon diumenge de maig. Mare de Déu del Carme. 16 de juliol, festa de sa Ràpita. Mare de Déu d’agost, 15 d’agost. Fira d’octubre. Tercer dijous d’...\nEs Trenc - Salobrar\nL’espai natural Es Trenc-Salobrar (Àrea Natural d’Especial Interès) comprèn la platja des Trenc, les dunes posteriors i les salines i terres de conreu que es troben a la seva àrea d’influència. La platja des Trenc és un arenal verge de més de tres quilòmetres de llargada,...\nCalendari de festes de Puigpunyent\nFestival de Música de Puigpunyent: Se celebra a finals de l'època estival. El seu esperit és promoure la música, acostar-la al nostre municipi i també donar l'oportunitat a joves intèrprets de poder participar amb músics ja consolidats. Festes de la Mare de Déu d...\nActivitat econòmica d'Estellencs\nA l’actualitat l’economia del poble està lligada al turisme, essent la majoria d’activitats les destinades a ús de hotel i residencial turístic, acompanyades de l’oferta complementaria (restaurants y bars). Estellencs tradicionalment ha estat vinculat només al sector agrari...\nActivitat econòmica de Sa Pobla\nLa situació geogràfica de sa Pobla, a mig camí entre l'interior i la costa (9 km.), permet l'economia i les seves gents comparteixin elements del passat, de la seva tradició -ben viva-, amb aspectes de la modernitat més actual. Així, de la tradicional dedicació a l'agricultura ha passat...\n« primer ‹ anterior … 14 15 16 17 18 19 20 21 22 … següent › últim »


Una avaria obliga a un avió a tornar a l'aeroport valencià de Manises i causa retards i cancel·lacions | Consumer\nUna avaria obliga a un avió a tornar a l’aeroport valencià de Manises i causa retards i cancel·lacions\nDesenes de passatgers han presentat reclamacions\nUn avió d’Air Nostrum que va desenganxar ahir de Manises a les sis del matí va sofrir una avaria que va obligar al comandant a tornar a l’aeroport valencià. Aquesta fallada va provocar que almenys cinc vols que operaven amb sortida o arribada a València sofrissin cancel·lacions i retards. Desenes de passatgers es van veure afectats.\nL’avió, que es dirigia cap a la ciutat menorquina de Maó, va donar mitja volta als deu minuts del seu enlairament. Una avaria en l’indicador que avisa de fallades en el sistema hidràulic va obligar al comandant de l’aeronau a donar mitja volta, tal com està previst en el protocol de seguretat.\nEl gran nombre de vols que són realitzats per un aparell en un mateix dia va causar, després de l’avaria, una reacció en cadena que va afectar almenys a cinc operacions amb destinació o arribada a València, que van ser cancel·lades o retardades. Els passatgers que viatjaven a Oviedo i Maó van veure anul·lats els seus vols, encara que Air Nostrum va habilitar un altre aparell, hores més tard, perquè poguessin arribar a la seva destinació. Les operacions cap a Barcelona i Bilbao van sofrir demores importants.\nFuentes d’Air Nostrum van confirmar que s’havia produït una fallada tècnica en l’avió. “L’indicador del sistema hidràulic no funcionava i una vegada en terra el personal de manteniment ha de chequear tot l’aparell perquè el més important és la seguretat dels passatgers”, van precisar.\nLes labors d’inspecció van afectar a les sortides i arribades de diversos vols hagut de, segons la companyia, al fet que anaven a ser operats pel mateix avió. També un vol procedent de Sevilla a mitjan tarda no va sortir amb destinació a Manises.\nA causa d’aquesta fallada almenys cinc vols van sofrir cancel·lacions i retards\nLes mateixes fonts van especificar que més d’un centenar de passatgers es van veure afectats per les demores i cancel·lacions. Els viatgers que viatjaven a Maó en el vol d’Iberia operat per Air Nostrum van haver d’esperar en l’aeroport més de set hores fins que la companyia va habilitar un altre aparell. Davant aquest retard, van decidir presentar reclamacions.\nAquells que volaven a Barcelona i Bilbao van sofrir demores de més de dues hores, mentre que alguns passatgers van decidir realitzar el trajecte per carretera. Els qui viatjaven a Oviedo ho van fer finalment via Madrid i des d’allí van ser redistribuïts en altres vols en direcció a la capital asturiana. Un altre avió amb destinació a Eivissa va sortir amb una hora de retard, encara que la companyia no ho va atribuir a l’avaria.\nAvions en “back-up”\nEls retards d’ahir “van ser puntuals”. Fuentes de la companyia van declarar, referint-se a les estadístiques de l’Associació Europea d’Aviació, que Air Nostrum en una de les cinc companyies regionals amb major índex de regularitat entre més de vuitanta. A més, van especificar que s’han convertit en els últims anys en la signatura aeronàutica espanyola amb major nombre d’avions en “back-up”, és a dir, en reserva, per donar resposta a qualsevol contingència.\navaria avió pasajeros-ca retards tornar a l'aeroport valencià de manises


IX Festa de les Matemàtiques - SBM-XEIX\nInici > Activitats SBM-XEIX > Festa de les Matemàtiques > IX Festa de les Matemàtiques\ndivendres 5 d’abril de 2019, per SBM-XEIX\nL’activitat està oberta a tots els centres de les Illes Balears, l’objectiu principal és aconseguir que els estudiants experimentin les matemàtiques fora de l’aula, s’adonin de la importància que tenen en la vida quotidiana i adquireixin seguretat i confiança en les capacitats pròpies. Es realitzarà una prova individual, una gimcana matemàtica pel poble de Santa Maria i un espectacle de Matemàgia a càrrec de Fernando Blasco a Ses Cases des Mestres.\nAquest any s’han inscrit un total de 204 alumnes de 1r i 2n d’ESO de 24 centres diferents amb els respectius professors acompanyants.\nEls alumnes guanyadors de 2n d’ESO representaran les Illes Balears a l’Olimpíada Matemàtica que se celebrarà a Andalusia a finals de juny de 2019. I els alumnes guanyadors de 1r d’ESO representaran les Illes Balears a l’Olimpíada Matemàtica de 2020.\nPer dur-la a bon port, la Societat té el compromís i el suport de l’Ajuntament de Santa Maria i de l’IES Santa Maria.\nA la Festa els alumnes resolen problemes, no es tracta d’una competició sinó d’estimular als nins i nines al treball en equip, al gust per les matemàtiques, a conèixer la part lúdica i creativa de les matemàtiques, estimular diferents estratègies de pensament... També es pretén sensibilitzar el professorat, i també a la societat en general, per a la millora de l’ensenyança de les matemàtiques i recursos a utilitzar. Així com, popularitzar les matemàtiques i elevar el nivell dels alumnes.


Els sindicats anuncien una jornada de vaga a CatalunyaCaixa si l'empresa no redueix substancialment les baixes\nEls sindicats anuncien una jornada de vaga a CatalunyaCaixa si l’empresa no redueix substancialment les baixes\nLa direcció del banc, comprat fa poc pel grup BBVA, ha insinuat diverses mesures que alleugerarien la dràstica retallada de personal prevista en el pla de viabilitat.\n22.07.2015 - 15:45\nConcentració de treballadors de CatalunyaCaixa\nEls treballadors de Catalunya Caixa s’han mobilitzat de nou per instar l’empresa, comprada fa poc pel grup Banco Bilbao Vizcaya Argentaria (BBVA) a rebaixar substantivament el nombre de baixes previst en l’Expedient de Regulació d’Ocupació (ERO).\nA l’inici de les converses amb els sindicats l’empresa va fixar el nombre de baixes a Catalunya Caixa en 2.000. El 16 de juliol, els negociadors per part de la direcció van admetre, a través de diversos mecanismes, abaixar el nombre de sortides fins a 1.540. En la reunió de dimarts passat, 21 de juliol, la quantitat es va tornar a matisar, cosa que es considera altament insuficient per part dels sindicats, segons Ignasi Ribera, secretari general d’UGT a CatalunyaCaixa a Catalunya.\nCom la proposta de l’empresa ha estat considerada inacceptable pels representants dels treballadors, aquest dimecres s’ha produït una aturada d’una hora en el conjunt d’oficines de l’entitat bancària. La mobilització ha estat valorada molt positivament pel comitè d’empresa. En concret consideren que l’han seguit el 90% de la plantilla. Com acostuma a passar quan es realitzen accions per exterioritzar el malestar dels treballadors, diverses desenes de treballadors, especialment delegats, s’han concentrat davant la seu històrica de la Caixa, a la plaça de la Catedral. Allà, vestits de negre, han exterioritat la seva protesta.\nRibera explica que “hem advertit a la direcció que si no tenen cap oferta important que rebaixi de forma significativa el nombre de baixes no val la pena seguir negociant”.\nTot i que no s’han concretat, per la part empresarial s’han esbossat moviments que reduirien les xifres inicials de baixes. Així, dels 2.000 inicials l’empresa estaria disposada a incorporar els treballadors de CatalunyaCaixa de fora de Catalunya en instal·lacions del grup BBVA.\nDesprés hi ha altres mecanismes que no satisfan els sindicats i que impliquen sortides però no tant traumàtiques com serien pura i simplement els acomiadaments. En aquest sentit, s’ha insinuat que hi podria haver 800 sortides voluntàries i si no hi hagués prou persones que s’hi afegissin es transformarien en forçoses. Això implicaria establir una mena d’incentius econòmics per implementar aquesta reducció. També s’ha parlat de incrementar les excedències de les 520 inicials a 628.\nEn tot cas, els sindicats consultats consideren que si el Grup BBVA té voluntat es poden minimitzar encara més les sortides. Així, apunten mecanismes de prejubilacions de persones a partir dels 53 anys. També voldrien que les prejubilacions que el grup fa en les altres entitats poguessin ser cobertes per persones procedents de CatalunyaCaixa.\nEn tot cas, si l’empresa no mou fitxa en la pròxima reunió que s’ha de celebrar divendres vinent el comitè d’empresa està decidit a convocar una jornada sencera de vaga a CatalunyaCaixa, que comportaria també una manifestació dels treballadors pel centre de Barcelona. A darrera hora l’empresa ha comunicat que està disposada a negociar a la pròxima reunió, sense concretar el contingut d’allò que s’ha de tractar ni dir si hi haurà un canvi important sobre la taula.\nEls sindicalistes de CatalunyaCaixa estan escamats perquè aquesta reestructuració seria la tercera patida per l’entitat des que es va iniciar el procés de concentració de les caixes. I en tots aquests moviments els més perjudicats han estat els treballadors, que han perdut la feina, mentre que els directius, que han pres les decisions que han dut l’entitat a la situació actual no han estat perjudicats per les conseqüències de les seves decisions.\nPacte en l’ERO del Banc Popular que a…\nEls treballadors d’El Periódico convoquen vuit…\nEls sindicats de CaixaBank plantegen fer fixa la…\nLa plantilla de Bic Graphic convoca vaga el 2 de…


Bolets i Conserves Naturals Cap d'Urdet - El Gourmet Català Bolets i Conserves Naturals Cap d'Urdet - El Gourmet Català\nBolets i Conserves Naturals Cap d’Urdet\nBolets i conserves tradicionals i artesans, com els de sempre\nAl cor dels Pirineus lleidetans, dins de la petita Vall de Lord, hi trobem el poble de Sant Llorenç de Morunys. En aquesta zona, regada pels rius Cardener i Aigua de Valls i envoltada de muntanyes i boscos, s’hi recol·lecten importants quantitats de bolets i tòfones.\nÉs en aquest indret on trobem Urdet, nascuda el 1989 com a ampliació de l’empresa familiar Conserves Urdet que comptava amb una gran experiència generacional amb els bolets i tòfones de la zona. Urdet SA s’especialitzà en la producció artesana de conserves i el dessecat de bolets silvestres i tòfones. A més, compta amb una llarga tradició en escalivar artesanament pebrot, albergínia i ceba.\nEl seu llarg recorregut els distingeix a l’hora de tenir una especial cura amb la recol·lecta i elaboració artesana dels productes, que juntament amb els mitjans i coneixements tecnològics de l’empresa, elimina la necessitat d’afegir additius als seus productes de gran qualitat.\nD’entre els seus productes hi podeu trobar:\nBolets per a l’aperitiu, adobats amb vinagre i herbes aromatitzades: Aperitiu capellets, Aperitiu llenega rossa, Aperitiu rovelló botó, Aperitiu barreja de bolets, Aperitiu rossinyol.\nBolets al natural sense additius: Cama-sec, Capellets, Cep, Fredolic, Gírgola, Llenega grisa, Llenega blanca, Llenega negra, Llenega rossa, Múrgola, Rossinyol, Rovelló botó, Rovelló botó mitjà, Rovelló medalló, Rovelló primera, Rovelló trossos, Barreja de bolets.\nTrufa amb el seu suc: Trufa negra, Trufa, Trufa negra suc, Trufa brisures, Trufa suc, Trufa indicum.\nFantasia del bosc: bolets aromatitzats, lleugerament avinagrats i amb oli d’oliva (Fantasia barreja delícies i Fantasia capellets delícies).\nDelícies del bosc: bolets aromatitzats i banyats amb oli de llavors (Capellets delícies, Barreja delícies, Cep delícies, Llenega rossa delícies, Rossinyol delícies, Cep pasta).\nBolets dessecats: Barreja, Cama-sec, Cep, Cep en pols, Moixernó, Múrgola, Rossinyol, Trompeta.\nEscalivada feta a foc viu i banyada amb oli d’oliva: Ceba escalivada, Pebrot escalivat, Assortit d’escalivada, Albergínia escalivada.\nSamfaina: sofregit amb oli d’oliva de pebrot vermell, carbassó, albergínia i tomàquet.\nCarrer d'Anselm Clavé, 21, 25282 Sant Llorenç de Morunys, Lleida, España\n973 49 21 83